Fundur um einföldun rekstrarumhverfis fyrir atvinnulífið Nordic Smart Government á Íslandi býður til fundar um einföldun rekstrarumhverfis fyrir atvinnulífið þann 16. janúar nk. í Setrinu á Grand Hótel . Fundurinn hefst kl. 13:30 með ávarpi Bjarna Benediktssonar , fjármála - og efnahagsráðherra . Í kjölfarið kynna verkefnastjórar og sérfræðingar úr norræna verkefnisteyminu verkefnið og ræða við fundargesti en fundinum lýkur kl. 16:00 . Það er von okkar að sem flestir sem málið varðar sjái sér fært að taka þátt í þessum fundi . Fyrir áhugasama utan fundar verður fundinum streymt á fésbókarsíðu Skattsins . > Skráning á viðburð Nordic Smart Government er norrænt samstarfsverkefni um einföldun rekstrarumhverfis lítilla og meðalstórra fyrirtækja á Norðurlöndunum . Verkefnið miðar að því að gera fyrirtækjum og stofnunum kleift að miðla / sækja viðskipta - og bókhaldsgögn á sjálfvirkan , snjallan og öruggan hátt í því sem næst rauntíma . Þátttakendur í verkefninu koma frá fyrirtækjaskrám , skattyfirvöldum , hagstofum og fleiri aðilum . Hvert land er með eigið landsteymi sem gegnir m.a. því hlutverki að hafa samráð við hagsmunaaðila í heimalandinu . Skatturinn stýrir vinnu íslenska landsteymisins .